
Nr.29/350
RAPORT

asupra propunerii legislative Legea nr.84 din 24/07/1995, legea învăţământului, cu modificările şi completările ulterioare, publicată în Monitorul Oficial, Partea I nr.606 din 10/12/1999
(Pl.x. 620/26 septembrie 2007)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. Pl.x. 620/26 septembrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă Legea nr.84 din 24/07/1995, legea învăţământului, cu modificările şi completările ulterioare, publicată în Monitorul Oficial, Partea I nr.606 din 10/12/1999 (Pl.x. 620/26 septembrie 2007).

La întocmirea raportului, Comisia a avut în vedere avizul Consiliului Legislativ şi Punctul de vedere al Guvernului.
Propunerea legislativă are ca obiect de reglementare acordarea unor venituri care să răsplătească rezultatele deosebite ale elevilor şi studenţilor, concretizate în obţinerea de premii la olimpiadele internaţionale.

2. În raport de obiectul şi conţinutul său, propunerea legislativă face parte din categoria legilor organice, caracter împrumutat de la legea de bază asupra căreia se intervine legislativ, potrivit prevederilor art. 73 din Constituţia României, republicată.


3. La lucrările Comisiei au fost prezenţi 19 deputaţi, din totalul de 25 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: dl. Popescu Valentin – director – Ministerul Educaţiei, Cercetării şi Tineretului; dna Cârâc Lucia – şef serviciu  şi dna Masari Mioara – consilier Ministerul Economiei şi Finanţelor.

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este primă Cameră sesizată.

În urma dezbaterii, în şedinţa din 16 octombrie 2007 Comisia, cu 17 voturi pentru respingere şi două abţineri, propune Plenului Camerei Deputaţilor,  respingerea propunerii legislative, din următoarele motive:
· este în vigoare o hotărâre a Guvernului prin care aceste performanţe sunt răsplătite prin premii ce se indexează în funcţie de rata inflaţiei şi care instituie premii pentru profesorii care i-au pregătit şi pentru instituţiile de învăţământ;
· există, de asemenea, instituită o bursă specială de care se bucură câştigătorii locurilor I, II şi III la olimpiadele internaţionale, de care dispun pe tot parcursul studiilor în anumite condiţii de performanţă;
· o reglementare prin hotărâre de Guvern permite o adaptare mai uşoară a cadrului legislativ.

Mihai Radan

